Minn L- Imżebbel . . . il- pulċinell ta' Ġeżebel . . . Minkejja l- kalunji , il- gażjiet , ir- rapporti , it- tnassis , it- tixwix , il- paroli u t- tlablib fil- vojt , it- tgergir għal xejn b' xejn , l- uġiegħ ta' ras jaqsam li kont tqabbadni , it- tmaqdir , il- malafami , il- gideb u l- qlajjiet infami , il- bsaten fir- roti u l- azzjonijiet u l- vendikazzjonijiet kollha l- oħra li għamiltli ; u ' żda wkoll ; f' ġieħ il- paċenzja ta' l- għaġeb li ġieli ħadt bija , il- pjaċiri varji li għamiltli , l- għexieren ta' sigaretti li tajtni , il- kafè u z- zokkor kollu li bramtlek , il- ħafna twissijiet u charges li ffrankajtli , dawk il- ġranet tax- xogħol kollha li bdiltli , dak ix- xogħol żejjed u ż- żbub kollha li blajt kaġun tiegħi u l- bosta ħasliet li dabbart intortament minħabba wiċċi ; Insellimlek ta' l- aħħar ħabib . Jiddispjaċini li ħajtek intemmet proprju . Daqstant ieħor sogħbien li ma stajtx inkun preżenti għall- funeral tiegħek . Bagħttlek messaġġ ma' seħibna Peter , bit- tama li jaqrah qabel ikun tefa' l- mowbajl biex jidħol il- knisja . Iżda sfortunatament , meta wasallu Peter kien diġà laħaq daħal isib postu fejn l- eks- kollegi sħabna l- oħrajn . Il- messaġġ tiegħi kien jgħidlek hekk : " Sellili għalih u għidlu li l- Imżebbel qallek : " Kun af li jiena qatt ma kont nogħbodok . Il- problema ma kontx int imma n- natura tax- xogħol u s- sistema fiha nfisha li qatt ma stajt inġerraħhom jew nissottometti ruħi għalihom . " Jien ma nafx int tabilħaqq tafx dan kollu , daqs kemm ma nafx , wara kollox , jekk hemmx tassew il- ħajja wara l- mewt . Jien jidhirli li għandi raġun naħseb li le , m' hemmx , u għaldaqstant naħseb li dwar dan kollu int la taf u lanqas qatt tista' tkun taf xejn . Imma kif taf tajjeb int , meta nargumenta , anke jekk biss għall- ġurament , x' imkien jien dejjem inħobb inħalli tieqa żgħira kemm kemm noħroġ f' każ li mmur żmerċ . U suppost taf sew int , għax fuq ix- xogħol mhux darba jew tnejn għamiltlek xi waħda bħal din lilek . Għaldaqstant , illum , għalli jista' jkun għad għandek il- kuxjenza jew is- sensi attivi , qiegħed niddedika din il- bloggata proprju lilek . Mario , din hija tislima mingħandi ; mingħand " dak il- midgħi ta' l- Imżebbel " , m' għand dak " l- artab " li " x- xogħol jorqod fuqu u ma jtellgħux . " Mingħand dak li " jħobb id- diski u l- films ta' barra minn hawn " , u li " minflok jaħdem issibu jaqra ħafna kotba tqal biex jilgħabha tal- bravu . " Mingħand dak " is- sakranazz li l- Ġimgħa jew is- Sibt issibu ħara mejjet ilegleg il- bandli ma' dawk il- qħab kollha lbies iswed u żebgħa qishom sħaħar . " Mingħand dak " in- nittien li ħsiebu dejjem biex jitrakka ma' xi karkura li tiġi ommu fil- wisa' . " Mingħand dak " l- iskansafaċendi defiċenti " , li " t- Tnejn filgħodu jew ma jiġix għax taparsi marid jew jiġi jnitten kullimkien b' dik ir- riħa ta' paċċu u nbid San Paolo . " . Din hija tislija ta' l- aħħar m' għand dak li " l- ħin kollu jehwden jew jidħak waħdu bħallikieku jkun qiegħed jara l- anġli . " Mingħand dak " in- nofs ras u ċċassat bil- beraq " li " qisu dejjem idraggjat " , għax aktarx " jittaqqab u anke jiblagħhom " . Mingħand dak " il- pixxikalda ħaxxej li minn fuq iridha ta' xi Che Guevara " . Mingħand dak " il- wiċċ Laskri li filgħodu trid tħallsu biex forsi jitħajjar jgħidlek bonġu . " . M' għand dak " il- pezzakustjoni li ma tistax tkellmu għax malajr jarma jiżbel u erħilu jħaqqaq " . Mingħand dak " hemm , dak l- indannat li min jaf kemm jagħli għax jisbaħ . " Mingħand dak " id- disklu t' għajnejh dejjem ħomor nar u jżebbġu mberrqin donnu minn dawk tas- setta . " U ukoll , mingħand dak , għaliex le , li kif darba ma nqastx tgħidilhom int , " li ' mma għall- inqas mhux bħalkom , le , għax la jħobb u lanqas jaf jigdeb . . . " Mużika : ( Propjament din id- diska hija ta' Bob Dylan , imma jien nippreferi l- verżjoni ta' Nick Cave li tagħlaq l- album . Kliemha żgur m' humiex l- innu tiegħi , imma għal xi raġuni li ma naf x' inhi , f' dawn l- aħħar ġranet din id- diska l- veru daħlet f' moħħi . Ma nafx ngħid għalfejn , imma nippreferi naħseb li minħabba li m' ilux rajt lil f' Edinburgh . Dak in- nhar inzerta kien proprju lejliet nhar il- mewt ta' l- eks- kollega tiegħi Mario . ) Ħuġġieġa Oħra minn L- Imżebbel Ħin : Tislima bil- bajd . kien isejjaħlek dawk l- affarijiet kollha ? - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .